**Vilniaus r. Maišiagalos kun. J. Obrembskio gimnazijos**

**OLWEUS programos kokybės užtikrinimo sistemos (OPKUS)**

**planas 2022-2023 m. m.**

**Gimnazijos aprašymas**

Iš Vilniaus vyskupijoje esančių parapinių mokyklų sąrašo sužinome, kad jau 1781-1782 m. Maišiagaloje prie bažnyčios veikė mokykla, kurioje mokėsi vos 15 mokinių. Yra užuominų, kad mokykla veikė ir anksčiau. Mokyklos priekinėje dalyje iškaltoje lentoje minima, kad mokykla įsteigta 1773 m., t. y. prieš 250 metų. Maišiagalos mokyklos istorija atspindi visus istorinius laikotarpius, vykusius Vilniuje ir jo apskrityje. 1773 m. Liaudies Švietimo Komisija paskatino įsteigti Maišiagaloje mokyklą, kuri veikė iki 1794 m. 1803-1832 m. mokykla priklausė Vilniaus mokslinei apskričiai, kuria rūpinosi Universitetas. Po Vilniaus apskrities panaikinimo ir Universiteto uždarymo, mokykla perėjo į stačiatikių globą. 1841-1863 m. mokykla vėl priklausė Vilniaus apskričiai, tačiau nuo 1863 m. iki 1914 m. mokykloje buvo mokoma rusų kalba, tik tikybos mokė lenkų kalba. Tarpukario metais (1914 - 1939 m.) prasidėjo lenkų mokyklos ,,žydėjimas”. 1935 m. buvo pastatyta medinė mokykla. Tai buvo septynių klasių antrosios pakopos mokykla. Ji buvo pavadinta A. Mickevičiaus vardu. Veikė neilgai, 1936 m. sudegė. Centrinė mokyklos dalis buvo pastatyta 1937 - 1939 m. dar prieš karą ,,Šimtas mokyklų Vilniaus apskričiai” akcijos metu. Dabar jau buvo mokoma lenkų kalba. Po to mokymo kalba keitėsi, sąlygojama istorijos vystymosi. Nuo 2007 m. mokykla yra pavadinta Maišiagalos kun. Juzefo Obrembskio vidurinė mokykla. Akreditavus vidurinio ugdymo programą, 2014 m. gegužės 6 d. mokyklai suteiktas gimnazijos statusas.

Pagrindinės veiklos sritys: priešmokyklinis, ikimokyklinis, pradinis, pagrindinis, vidurinis ugdymas bei kita švietimui būdingų paslaugų veikla. Paskirtis - bendrojo lavinimo mokykla. Mokymo forma - dieninė. Steigėjas - Lietuvos Respublikos švietimo, mokslo ir sporto ministerija.

Gimnazijoje nuo 2022 metų rugsėjo mokosi 170 ugdytiniai, dirba 47 OLWEUS programos kokybės užtikrinimo sistemoje (OPKUS) dalyvaujantys darbuotojai. Pastaraisiais metais mokytojų ir personalo kaita buvo nežymi, tačiau pasikeitė gimnazijos vadovė. Gimnazijoje dirba vaiko gerovės specialistai: socialinė pedagogė, spec. pedagogė, psichologė, logopedė, bendradarbiaujama su Vilniaus r. Maišiagalos seniūnija, Vilniaus r. policijos komisariatu, Vilniaus r. vaiko teisių apsaugos tarnyba, sveikatos priežiūros ir kitomis įstaigomis ir institucijomis.  Olweus programa gimnazijoje pradėta įgyvendinti 2018/2019 mokslo metais, nuo 2020 m. rugsėjo mėn. buvo pradėta įgyvendinti Olweus programos kokybės užtikrinimo sistema (OPKUS), 2022 m. birželio mėn. gimnazijai buvo suteiktas Olweus mokyklos vardas.

Vykdyti įvairioms programoms, projektams gimnazijoje yra sudarytos geros sąlygos. Yra aktų ir sporto salės, futbolo ir sporto aikštynai, kompiuterinė klasė, kompiuteriais aprūpinta skaitykla, biblioteka, visur veikia internetinis ryšys.

Gimnazijoje sukurta estetiška, saugi (įrengtos stebėjimo kameros) aplinka. Teritorija saugi, stebima kamerų, aptverta. Kiekvienais metais gimnazijos mokiniai, vadovaujami socialinės pedagogės, vaiko gerovės komisijos bei mokinių tarybos aktyvo dalyvauja, organizuoja akcijas, renginius „Savaitė be patyčių", „Tolerancijos diena“, „Aprangos kodas – mėlyna - pasaulinė autizmo diena“, „Spalvotos kojinės diena – Pasaulinė Dauno sindromo diena“ ir kitas. Gimnazijos bendruomenė aktyviai dalyvauja įvairiuose projektuose, pvz.: „Geros savijautos programa“ (organizatoriai - Nacionalinė švietimo agentūra). Gimnazistai ir jų tėvams yra pateikiamos rekomendacijos apie saugaus elgesio internetinėje erdvėje reikalavimus, kvietimas bendradarbiauti dėl virtualių patyčių.

2021 m. lapkritį vykdyta apklausa atskleidė, kad patyčias patyrė 6 mokiniai iš 94 apklausoje dalyvavusių (2021 m. 16 iš 93 mokinių). Apklausos išvadose paminėta, jog dažniausiai patyčios patiriamos valgykloje bei koridoriuose ir laiptinėse arba klasėje be mokytojo, patyčios dažniausiai patiriamos iš vyresnių mokinių arba klasiokų. Apklausos rezultatai visų pirma buvo aptarti MSG susirinkimuose, o vėliau pristatyti mokiniams ir tėvams. Susirinkimų metu buvo nuspręsta atkreipti didesnį budinčiųjų mokytojų dėmesį į mokinių elgesį valgykloje, koridoriuose ir laiptinėse, pakartotas reikalavimas nepalikti vienų mokinių klasėje be mokytojo, klasės auklėtojams apmąstyti klasių valandėlių organizavimą, kuriose būtų aiškinamasi, kodėl vyresni mokiniai tyčiojasi iš jaunesnių bei atkreipti dėmesį i patyčias klasių viduje.

**Gimnazijos įsipareigojimai OPPP**

**Vilniaus r. Maišiagalos kun. J. Obrembskio gimnazija dirba vadovaudamasi Lietuvos  Respublikos Švietimo įstatymu, Vilniaus r. Maišiagalos kun. J. Obrembskio gimnazijos nuostatais, strateginiu ir metiniu veiklos planu, vidaus darbo tvarkos taisyklėmis ir kitais teisės aktais. Siekiant sumažinti patyčių mastą gimnazijoje vadovaujamasi Lietuvos Respublikos Vaiko teisių apsaugos pagrindų įstatymu, vaiko gerovės metiniu darbo planu, Olweus programos standartu.**

**Tikslas:**

Laikantis ir įgyvendinant Olweus programos standarto reikalavimus skatinti pageidaujamą mokinių elgesį, mažinti patyčių mastą tarp mokinių, mažinti patyčių skaičių nesaugiose vietose.

**Uždaviniai:**

1.  Vykdyti Olweus programą laikantis programos standartų reikalavimų, **mokyti mokinius bendrauti ir bendradarbiauti.**

**2. Organizuoti tinkamą Olweus klasių valandėlių vedimą (atsižvelgus į mokinių apklausos rezultatus s**iekti, kad vedamų klasės valandėlių turinys būtų susietas su patyčių prevencijos temomis akcentuojant ir ieškant būdų, kaip sumažinti patyčias tarp bendraklasių);

3. Aktyvinti budinčių mokytojų ir kitų gimnazijos bendruomenės narių dėmesį nesaugiose vietose.

**Užduočių, atsakomybių, laiko ribų, dokumentų šablonų ir procedūrų aprašas**

|  |  |  |  |  |
| --- | --- | --- | --- | --- |
| **Eil. nr.** | **Veiklos turinys** | **Laikotarpis** | **Dokumento Nr. ir jo pateikimo terminas** | **Atsakingas asmuo** |
| **1. Vykdyti Olweus programą laikantis programos standartų reikalavimų** | | | | |
| 1. | OPKUS plano rengimas, tvirtinimas, koordinacinio komiteto narių, supervizijų grupių narių koregavimas (išvykus arba atvykus naujiems darbuotojams) | 2022 m. rugsėjis-lapkritis | Direktorės įsakymas, planas iki gruodžio mėn. | Vaiko gerovės komisija, direktorius |
| 2. | Gimnazijos darbuotojų susirinkimai, skirti aptarti kokybės planą, tyrimų rezultatus, MSG susirinkimus, vykdomas klasės valandėles ir kt. | 2022-2023 m. m. rugpjūčio- birželio mėn. | Direktoriaus atmintinė C1 iki palaikomojo  audito ir darbuotojų atmintinė C4 po susirinkimo | Direktorius |
| 3. | 5 MSG susitikimai. Susitikimų temos numatomos atsižvelgiant į aktualijas gimnazijoje | Spalio, gruodžio, vasario, balandžio , birželio mėn. | MSG protokolas R1 iš karto po susitikimo;  Direktoriaus atmintinė C1 iki palaikomojo susitikimo | MSG lyderiai,  direktorius |
| 4. | Mokymai naujiems darbuotojams | Vasario mėn. | Naujų darbuotojų mokymo kursų forma R3 iš karto, pasibaigus mokymams.  Direktoriaus atmintinė C1 iki palaikomojo susitikimo | Instruktorius,  direktorius |
| 5. | Olweus mokinių apklausa | Lapkričio - gruodžio mėn. | C1, gavus anketinius rezultatus | Koordinatorė,  Instruktorė |
| 6. | Olweus mokinių apklausos pristatymas koordinaciniam komitetui ir MSG vadovams | Vasario mėn. | C1, gavus anketinius rezultatus | Instrukorė |
| 7. | Apklausos rezultatų analizė su koordinacinio komiteto nariais, MSG vadovais, Mokinių taryboje; apklausos rezultatų pristatymas mokytojams, tėvams ir mokiniams | Vasario -kovo mėn. |  | Koordinatorė, direktorė,  MT koordinatorė, klasių auklėtojai |
| 8. | Drausminimo kopėtėlių, įtariamų arba faktinių patyčių atvejų sprendimo procedūros taikymas | Mokslo metų eigoje | Patyčių registracijos žurnalas, patyčių atvejų registracijos protokolai | Gimnazijos darbuotojai, įtarę arba pastebėję patyčias |
| 9. | Paprastų nukrypimų fiksavimas ir šalinimas | Mokslo metų eigoje | Nukrypimų šalinimo forma A1 kai nustatomas paprastas nukrypimas | Gimnazijos darbuotojai pastebėję nukrypimą |
| 10. | Rimtų/sistemingų nukrypimų fiksavimas ir šalinimas | Mokslo metų eigoje | Nukrypimų šalinimo forma A2, kai nustatomas nukrypimas | Direktorius |

|  |  |  |  |  |  |  |  |
| --- | --- | --- | --- | --- | --- | --- | --- |
| **2. Aiškintis patyčių ir konflikto sampratas, mokyti mokinius bendrauti ir bendradarbiauti** | | | | | | | |
| 1. | Naujai atvykusių mokinių supažindinimas su Olweus patyčių prevencijos programos taisyklėmis | | Rugsėjo mėn. arba mokslo metų eigoje atvykus naujam mokiniui | Klasės valandėlės forma R2 arba iš karto po klasės valandėlės | | Klasių auklėtojai |
| 2. | Individualūs pokalbiai su mokiniais, įtariamų ir faktinių patyčių atvejų aptarimas | | Mokslo metų eigoje | Klasės auklėtojo atmintinė C2 iki gruodžio mėn. ir balandžio mėn. | | Klasių auklėtojai |
| 3. | 2 mokinių tarybos susirinkimai per mokslo metus, skirti aptarti Olweus programos eigą, veiklą, mokinių iniciatyvas | | Metų eigoje | Mokinių tarybos susirinkimo forma R4 iš karto, pasibaigus susirinkimui | | Mokytojas, koordinuojantis mokinių tarybos darbą |
| **3. Organizuoti tinkamą Olweus klasių valandėlių vedimą (atsižvelgus į mokinių apklausos rezultatus siekti, kad vedamų klasės valandėlių turinys būtų susietas su patyčių prevencijos temomis akcentuojant ir ieškant būdų, kaip sumažinti patyčias tarp bendraklasių)** | | | | | | | |
| 1. | Keturių patyčių prevencijos taisyklių aktyvus ir nuoseklus taikymas | Mokslo metų eigoje | Klasės auklėtojo atmintinė C2 | | | Klasių auklėtojai | |
| 2. | Priminimas, supažindinimas su drausminimo kopėtėlėmis | Rugsėjo – spalio mėn. |  | | | Klasių auklėtojai | |
| 3. | Olweus klasių valandėlių vedimas | Du kartus per mėnesį | Klasės valandėlės forma R2 iš karto po klasės valandėlės | | | Klasių auklėtojai | |
| 4. | Klasių auklėtojų vedamų valandėlių pildomos dokumentacijos apžvalga | 2 kartus per mokslo metus | Klasės auklėtojo atmintinė C2, klasės valandėlės forma R2 | | | Klasių auklėtojai | |
| 5. | Įvairesnių klasės valandėlių formų ieškojimas, organizavimas:  1) Tolerancijos dienos minėjimas;  2) Akcija „Savaitė be patyčių";  3) „Aprangos kodas – mėlyna“ - Pasaulinė autizmo dienos minėjimas,  4) „Spalvotos kojinės diena“ – Pasaulinės Dauno sindromo dienos minėjimas;  5) Mokinių susitikimai-diskusijos su soc. pedagoge, psichologe, visuomenės sveikatos specialiste tolerancijos, empatijos, pykčio, smurto, agresijos, priklausomybių ir kt. mokiniams aktualiomis temomis | | Visus mokslo metus |  | | Klasių auklėtojai,  soc. pedagogė, psichologė, visuomenės sveikatos specialistė, klasių auklėtojai, MT ir kt. | |
| **4. Aktyvinti budinčių mokytojų ir kitų gimnazijos bendruomenės narių dėmesį nesaugiose vietose** | | | | | | | |
| 1. | Mokytojų budėjimo grafiko sudarymas, peržiūra ir koregavimas, suaktyvinant mokytojų budėjimą mokinių susibūrimo vietose, karštuose taškuose, mokyklos teritorijoje | | 2022 m. rugsėjis | Mokytojų budėjimo grafikas | Direktorės pavaduotoja ugdymui, koordinacinis komitetas | | |
| 2. | Atkreipti didesnį budinčiųjų mokytojų dėmesį į mokinių elgesį koridoriuose ir kabinetuose, priminti reikalavimą nepalikti vienų mokinių klasėje be mokytojo. | | Visus mokslo metus |  | Budintys mokytojai, klasių vadovai, mokytojai, dirbantys kabinetuose | | |

Planas parengtas 2022/2023 mokslo metams. Planas tvirtinamas gimnazijos direktoriaus ir įsigalioja nuo patvirtinimo datos. Planas skelbiamas mokytojų ir aptarnaujančio personalo bei mokinių tėvų susirinkimuose.